Tom Clancy

Thomas Leo Clancy (12. aprill 1947 – 1. oktoober 2013) oli Ameerika Ühendriikide kirjanik. Talle kuulsust toonud teosed sisaldasid rohkelt tehnilisi detaile ja nende tegevus toimus enamasti külma sõja ajal. 17 Clancy teosest said menukid ja kokku müüdi tema raamatuid rohkem kui 100 miljonit eksemplari. Tom Clancy ema nägi vaeva, et saata poeg Loyota Keskkooli – katoliku erakooli, mida peab jesuiitide ordu. Clancy lõpetas keskkooli 1965. aastal. Seejärel õppis ta Loyota Kolledžis ja sai 1969. aastal bakalaureusekraadi inglise kirjanduse alal. Tom Clancy töötas kõigepealt kindlustusagendina. Tema kirjanikutee algas 1984. aastal, mil Naval Institute Press avaldas Clancy romaani "The Hunt for Red October" (""Punase Oktoobri" jälitamine"). Kaks aastat hiljem ilmus "Red Storm Rising", mida müüdi 1986. aastal peaaegu miljon eksemplari – sellega kindlustas autor koha kirjandusmaastikul. John McTiernan lavastas 1990. aastal raamatu ""Punase Oktoobri" jälitamine" põhjal mängufilmi "Jaht Punasele Oktoobrile", kus olid peaosades Sean Connery ja Alec Baldwin. Baldwin kehastas Jack Ryanit, kellest sai Clancy romaanide keskne kangelane – sellised romaanid liigitatakse Ryanverse'i, kuhu kuulus enne autori surma 17 teost. Jack Ryani tegelaskuju tegutseb Amazon Prime Video voogedastusplatvormil linastunud samanimelises seriaalis. Kuigi ükski vahemikus 2018–2023 eetrisse läinud neljast hooajast ei põhine otseselt mõnel Tom Clancy teosel, on sarja süžee kirjaniku romaanidest inspireeritud. Lisaks eelmainitud filmile ja seriaalile põhinevad Clancy romaanidel Hollywoodi filmid nagu "Nähtamatu vaenlane", "Kõigi hirmude summa" ja "Reaalne hädaoht". Clancy on kirjutanud videomängude stsenaariume. 1996. aastal oli ta videomängutootja Red Storm Entertainment asutajaid. 2000. aastal müüdi firma videomängude suurtootjale Ubisoft. Mõni kuu pärast Tom Clancy surma ilmus tema viimane raamat "Käsuõigus" (Command Authority), mille süžee algab Venemaa sissetungiga Eestisse. Tom Clancy oli üks kolmest autorist 1990. aastatel, kelle teoste esimesi trükke müüdi üle kahe miljoni eksemplari (teised kaks olid John Grisham ja J. K. Rowling). Tema romaan "Clear and Present Danger" (1989) oli oma 1 625 544 müüdud kõvakaanelise eksemplariga 1980. aastate suurim menuk. Clancy pälvis 1988. aastal Ameerika Saavutusteakadeemia kuldse taldriku auhinna. Tom Clancy oli alates 1992. aastast Rensselaeri Polütehnilise Instituudi audoktor. Alates sellest ajast pikkis Clancy viiteid ülikoolile oma töödesse. Clancy oli Londoni Toweri auvalvur (Yeomen Warder). Kuna ta üritas nooruses Toweri müüridest üles ronida ja mees arreteeriti selle eest, pälvis Clancy tiitli Supernumerary Yeoman. Tom Clancyt tunnustati 1990. aastal Ameerika Ühendriikide Mereväe Liiga Alfred Thayer Mahani kirjandusauhinnaga. Tom Clancy sündis Baltimore'is iiri-ameerika pere kolmest lapsest teisena. Nagu Clancy vanemad, oli temagi katoliiklane. Clancy abiellus 1969. aastal õendusüliõpilase Wanda Thomas Kingiga, kellest sai hiljem silmakirurg. Nende kooselust sündis neli last, kuid paar lahutas abielu 1999. aastal. Clancy teine abikaasa oli vabakutseline ajakirjanik Alexandra Marie Llewellyn (abielu sõlmiti 1999. aastal), kellega ta sai tütre. 1993. aastal sai Clancy pesapalliklubi Baltimore Orioles kaasomanikuks. Tom Clancy suri 1. oktoobril 2013 Johns Hopkinsi haiglas südamepuudulikkuse tõttu. 1984 – The Hunt for Red October 1986 – Red Storm Rising 1987 – Patriot Games 1988 – The Cardinal of the Kremlin 1989 – Clear and Present Danger 1991 – The Sum of All Fears 1993 – Without Remorse 1994 – Debt of Honor 1996 – Executive Orders 1998 – Rainbow Six 2000 – The Bear and the Dragon 2002 – Red Rabbit 2003 – The Teeth of the Tiger 2007 – Dead or Alive (kaasautor Grant Blackwood) 2007 – Locked On (kaasautor Mark Greaney) 2012 – Threat Vector (kaasautor Mark Greaney) 2013 – Command Authority (kaasautor Mark Greaney) 1996 – Tom Clancy. "Punase Oktoobri" jälitamine. Tõlkinud Matti Piirimaa. Kupar: Tallinn, ISBN 998-5611357 1997 – Tom Clancy. Kremli kardinal. Tõlkinud Matti Piirimaa. Kupar: Tallinn, ISBN 998-5610962 1997 – Tom Clancy. Vaenuteed. Tõlkinud Marko Mereäär. Travon, ISBN 998-5915402 1998 – Tom Clancy, Martin Greenberg. Poliitika. Tõlkinud Marko Mereäär. Travon, ISBN 998-5915429 2014 – Tom Clancy, Mark Greaney. Käsuõigus. Tõlkinud Matti Piirimaa. Tänapäev: Tallinn, ISBN 978-9949275465 Bosman, Julie. (2. oktoober 2013). Tom Clancy, Best-Selling Master of Military Thrillers, Dies at 66. The New York Times. Vaadatud 15. septembril 2023. Arnold, Laurence. (3. oktoober 2023). Tom Clancy, Whose Novels Conjured Threats to U.S., Dies at 66. Bloomberg. Vaadatud 28. septembril 2023. Woo, Elaine. (2. oktoober 2013). Tom Clancy dies at 66; insurance agent found his calling in spy thrillers. Los Angeles Times. Vaadatud 28. septembril 2023. Lane, Benjamin. (4. oktoober 2013). Was insurance the key to Tom Clancy's success?. Insurance Business. Vaadatud 27. septembril 2023. Clancy, Tom. (1984). The Hunt for Red October. Naval Institute Press. Maneker, Marion. (21. jaanuar 2002). Now for the Grann Finale. New York Magazine. Vaadatud 27. septembril 2023. Kuidas suutis Tom Clancy detailselt ette näha Osama bin Ladeni tabamist?. ohtuleht.ee, 5. oktoober 2013 Top Hardcover Bestsellers, 1972–1996. The Washington Post. Vaadatud 2. oktoobril 2023. Golden Plate Awardees of the American Academy of Achievement. American Academy of Achievement. Vaadatud 2. oktoobril 2023. The Minutia File: The Spy Who Loves Us. Rensselaer Alumni Magazine. Vaadatud 28. veebruaril 2010. Bucktin, Christopher. (2. oktoober 2013). [https://www.mirror.co.uk/news/world-news/tom-clancy-dead-jack-ryan-2331255 Tom Clancy dead: Best-selling author of Jack Ryan novels dies in hospital aged 66". The Mirror. Vaadatud 2. oktoobril 2023. O'Dowd, Niall. (3. oktoober 2013). Writer Tom Clancy was a proud Irish American but very anti-IRA. IrishCentral. Vaadatud 28. septembril 2023. Grossman, Lev. (22. juuli 2002). 10 Questions For Tom Clancy. Time. Vaadatud 28. septembril 2023. Bubala, Mary. (2. oktoober 2013). Best-Selling Author Tom Clancy Dies In Baltimore. CBS News. Vaadatud 26. septembril 2023. Tom Clancy. amazon.com Kuidas suutis Tom Clancy detailselt ette näha Osama bin Ladeni tabamist?. ohtuleht.ee, 5. oktoober 2013 Vene tankid Põlvas ehk kuidas USA Krimmi maha müüs. postimees.ee, 13. september 2014